EkBass/fiwiki-20250220-pages-articles huggingface dataset:
Latino sine flexione

Latino sine flexione (taivutukseton latina) on kansainväliseksi apukieleksi tarkoitettu keinotekoinen kieli, jonka loi matemaatikko Giuseppe Peano vuonna 1903. Se on yksinkertaistettu versio latinasta, joka kuitenkin on säilyttänyt sen sanaston. Peano kirjoitti artikkelissaan De Latino sine Flexione, Lingua Auxiliare Internationale, että kansainväliset apukielet ovat turhia, koska latina on jo saanut kansainvälisen apukielen aseman. Peano kirjoitti artikkelin perinteisellä latinalla, mutta edetessään kirjoittamisessa hän vaiheittaisesti jätti taivutuksen pois, kunnes artikkelin lopussa hän ei taivuttanut sanoja enää ollenkaan. Latino sine flexionea on kutsuttu interlinguaksi, mutta sitä ei pidä sekoittaa paljon kuuluisamman interlinguan kanssa. == Esimerkkejä kielestä == Isä meidän latino sine flexioneksi: :Patre nostro, qui es in celos, :que tuo nomine fi sanctificato. :Que tuo regno adveni; :que tuo voluntate es facto :sicut in celo et in terra. :Da hodie ad nos nostro pane quotidiano. :Et remitte ad nos nostro debitos, :sicut et nos remitte ad nostro debitores. :Et non induce nos in tentatione, :sed libera nos ab malo. Luokka:Kansainväliset apukielet
Alan Smithee

Alan Smithee sekä Allen Smithee tai Adam Smithee ovat pseudonyymejä, joita Hollywoodin elokuvaohjaajat käyttivät vuodesta 1968 vuoteen 1999 sellaisissa tapauksissa, joissa he eivät halunneet omaa nimeään liitettävän elokuvaan. Death of a Gunslinger (1969) oli ensimmäisiä elokuvia, joissa ohjaajien Robert Tottenin ja Don Siegelin välisen kiistan vuoksi ohjaajaksi nimettiin Allen Smithee. Jos ohjaaja pystyi todistamaan Directors Guild of American ja Association of Motion Picture and Television Producersin jäsenistä koostuvalle paneelille, että elokuva ei ollut enää taiteellisesti hänen käsissään, hän sai käyttää nimeä. Sopimus täytyi pitää salaisena. Pseudonyymiä ei voinut kuitenkaan käyttää virheidensä peittelemiseen. Vuonna 1997 sai ensi-iltansa Arthur Hillerin ohjaama komedia An Alan Smithee Film: Burn Hollywood Burn, joka kertoo ohjaajasta, jonka oikea nimi on Alan Smithee, minkä vuoksi hän ei voi käyttää salanimeä. Ironiaa lisäsi se, ettei Arthur Hiller ollut tyytyväinen elokuvan leikkaukseen, joten hän halusi ja sai elokuvalleen luvan käyttää Alan Smitheetä ohjaajanimenä. Julkisuus elokuvan ympärillä johti siihen, että Directors Guild lopetti Alan Smithee -nimen käytön. == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Salanimet Luokka:Sisäpiirivitsit
Muhammed Hatta

Muhammed Hatta (12. elokuuta 1902, Bukittingi, Sumatra – 14. maaliskuuta 1980, Jakarta, Jaava) oli indonesialainen itsenäisyyspoliitikko, Indonesian varapresidentti ja pääministeri. 1942 Muhammed Hatta yhdessä toisen itsenäisyyspoliitikon, Sukarnon kanssa hankkiutui yhteistyöhön japanilaisten kanssa pystyäkseen itsenäistämään Hollannin Itä-Intian Indonesiaksi sitä miehittävien japanilaisten tuella. Kaksi päivää Japanin antautumisen jälkeen Hatta ja Sukarno yhdessä julistivat 17. elokuuta 1945 Indonesian itsenäiseksi tasavallaksi. Hollanti tunnusti Indonesian itsenäisyyden ja luopui vallasta 27. joulukuuta 1949. == Lähteet == == Aiheesta muualla == Luokka:Indonesian varapresidentit Luokka:Indonesian pääministerit Luokka:Vuonna 1902 syntyneet Luokka:Vuonna 1980 kuolleet
Paz Lenchantin

Paz Lenchantin (s. 12. joulukuuta 1973 Mar del Plata) on argentiinalainen rockmuusikko. Hän syntyi Argentiinassa, mutta muutti nelivuotiaana vanhempiensa mukana Los Angelesiin. Molemmat hänen vanhemmistaan olivat konserttipianisteja. ==Ura== Lenchantin liittyi A Perfect Circle -yhtyeeseen ennen tämän ensilevyä Mer de Noms. Levyn jälkeen hän erosi soittaakseen Billy Corganin lyhytikäiseksi jääneessä yhtyeessä Zwan. Myöhemmin, vuonna 2004 Lenchantin soitti A Perfect Circlen levyllä Emotive jousisoittimia ja pianoa. Hän on myös julkaissut pienipainoksisen, nykyään loppuunmyydyn soolojulkaisun Yellow My Skycaptain. ==Aiheesta muualla== * Simply Paz - puoliviralliset kotisivut * A Perfect Circle Luokka:Argentiinalaiset muusikot Luokka:Vuonna 1973 syntyneet Luokka:Elävät henkilöt
Unikkokasvit

Unikkokasvit (Papaveraceae) on Ranunculales-lahkoon kuuluva kasviheimo, joka sisältää ruohokasveja. Siinä on 26 sukua ja noin 250 lajia, joista suurin osa kasvaa pohjoisella pallonpuoliskolla. Emäkkikasvit on luokiteltu aiemmin omaksi heimokseen, mutta nykyisin se sisällytetään yleensä unikkokasvien heimoon Fumarioideae-alaheimoksi. Suurin osa lajeista sisältää maitiaisnesteitä. Lehdet ovat sijoittuneet kierteisesti. Kukat ovat säteittäisiä sekä kaksineuvoisia. Verholehtiä, jotka varisevat varhain, on kaksi. Terälehtiä kukassa on tavallisesti neljä ja heteitä niissä on paljon. Kukkimisen jälkeen muodostuva hedelmä, kota, on rei’illä tai liuskoilla avautuva. == Sukuja == Alaheimo Papaveroideae: * Arctomecon * Argemone – piikkiunikot * Bocconia * Canbya * Chelidonium – keltamot * Dendromecon * Dicranostigma – tulviot * Eomecon – lumiunikot, ainoa laji lumiunikko (Eomecon chionantha) * Eschscholzia – tuliunikot * Glaucium – neidonunikot * Hunnemannia – kultakuppiunikot * Hylomecon – metsäunikot * Macleaya – huisku- unikot * Meconella * Meconopsis – valeunikot * Papaver – unikot eli tähtiunikot * Platystemon, ainoa laji Platystemon californicus * Platystigma, ainoa laji Platystigma lineare * Roemeria – puikkounikot * Romneya – pensasunikot * Sanguinaria – lumikit, ainoa laji lumikki (Sanguinaria canadensis) * Stylomecon – tuuliunikot * Stylophorum – luostariunikot Alaheimo Fumarioideae: * Adlumia – adlumiat * Capnoides – lännenkannukset eli amerikankiurunkannukset, ainoa laji lännenkannus eli amerikankiurunkannus (Capnoides sempervirens) * Ceratocapnos – leivonkannukset * Corydalis – kiurunkannukset * Cryptocapnos, ainoa laji Cryptocapnos chasmophytica * Cysticapnos * Dactylicapnos * Dicentra – pikkusydämet * Discocapnos, ainoa laji Discocapnos mundii * Fumaria – emäkit * Hypecoum – liuskiot * Lamprocapnos – särkyneetsydämet, ainoa laji särkynytsydän (L. spectabilis) * Platycapnos – haikiot * Pseudofumaria – neidonkannukset * Pteridophyllum, ainoa laji Pteridophyllum racemosum * Rupicapnos * Sarcocapnos * Trigonocapnos, ainoa laji Trigonocapnos lichtensteinii == Lähteet == == Aiheesta muualla == * Finto: Kassu – Kasvien suomenkieliset nimet: Papaveraceae * Finto: Kassu – Kasvien suomenkieliset nimet: Fumariaceae * Suomen Lajitietokeskus: Unikkokasvit – Papaveraceae * Luokka:Kasviheimot
Unikot

Unikot eli tähtiunikot (Papaver) eli valmut on unikkokasveihin (Papaveraceae) kuuluva kasvisuku, johon kuuluu noin 200 lajia. Monia lajeja kasvatetaan koristekasveina. Unikkoja kasvatetaan Suomessakin yleisesti kesäkukkina. Niitä voidaan käyttää myös mausteena. Unikonsiemeniä käytetään sämpylöiden koristeena ja vehnäleivän täytteenä. Lisäksi niitä voi ripotella salaatin mausteeksi ja viilin sekä jogurtin pinnalle.Enemmän iloa puutarhasta, Oy Valitut Palat, Reader's Digest Ab, 1981. == Unikkolajeja == Suomessa viljeltyjä tai luonnonvaraisena tavattuja unikoita:Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 50.) * alppiunikko (Papaver alpinum) * amurinunikko (Papaver amurense) * atlasunikko (Papaver atlanticum) * kaukasianunikko (Papaver bracteatum) * englanninunikko (Papaver cambricum) (aiemmin keltavaleunikko Meconopsis cambrica) * turkinunikko (Papaver commutatum) * siperianunikko (Papaver croceum) * ruisunikko (Papaver dubium) * soraunikko (Papaver fauriei)Suomen Lajitietokeskus: Soraunikko – Papaver fauriei Viitattu 27.11.2022. ** kuriiliensoraunikko (Papaver fauriei subsp. shimshirense) * tulppaaniunikko (Papaver glaucum) * harjasunikko (Papaver hybridum) * lapinunikko eli kuolanunikko (Papaver lapponicum) * hurmeunikko (Papaver lecoqii) (syn. hurmeruisunikko P. dubium subsp. lecoqii) * japaninunikko (Papaver miyabeanum) * idänunikko (Papaver orientale) * jättiunikko eli isoidänunikko (Papaver pseudo-orientale) * tunturiunikko (Papaver radicatum) * vuoriunikko (Papaver rhaeticum) * silkkiunikko (Papaver rhoeas) * espanjanunikko (Papaver rupifragum) * oopiumiunikko eli oopiumunikko (Papaver somniferum) ** pioniunikko (Papaver somniferum Paeoniflorum-ryhmä) * lyydianunikko (Papaver spicatum) Muita unikoita: * Papaver alboroseum – alaskanunikko * Papaver alpinum subsp. kerneri – slovenianalppiunikko * Papaver chionophilum * Papaver dahlianum – napaunikko ** Papaver dahlianum subsp. dahlianum – tenonnapaunikko ** Papaver dahlianum subsp. polare – huippuvuortennapaunikko eli huippuvuortenunikko * Papaver multiradiatum * Papaver nudicaule – helounikko * Papaver pavoninum – riikinkukkounikko eli turkestaninunikko * Papaver radicatum – tunturiunikko ** Papaver radicatum subsp. laestadianum – tromssantunturiunikko * Papaver umbonatum – syyrianunikko === Aiempia lajeja === Unikoihin vielä äskettäin luokiteltuja lajeja, jotka uusimmassa luokittelussa siirretään puikkounikoihin (Roemeria). * hietaunikko (Roemeria argemone, syn. Papaver argemone) * purppuraunikko eli saksanunikko (Roemeria hybrida, syn. Papaver bivalve, P. bivalve subsp. hybridum) == Lähteet == == Aiheesta muualla == * Finto: Kassu – Kasvien suomenkieliset nimet: Unikot (Papaver) * Suomen Lajitietokeskus: Unikot (tähtiunikot) – Papaver * ITIS: Papaver * United States Department of Agriculture (USDA): Papaver * Flora of China: Papaver Luokka:Seulonnan keskeiset artikkelit
Venäjän federaation sankari

Venäjän federaation sankari () on korkein mahdollinen Venäjän federaation maan kansalaiselle myöntämä kunniamerkki, johon kuuluu myös arvonimi. Sen myöntämisestä päättää Venäjän presidentti. Kriteerinä kunniamerkin myöntämiselle on erityistä urhoollisuutta osoittavien tekojen ja aikaansaannosten toteuttaminen valtion hyväksi. Presidentin määräyksellä kunniamerkki voidaan myöntää myös ulkomaalaiselle. Kunniamerkki perustettiin 20. maaliskuuta vuonna 1992 Neuvostoliiton sankari -arvonimen tilalle. Arvonimi voidaan myöntää myös postuumisti. Ensimmäiset kunniamerkin saaneet henkilöt olivat kosmonautti Sergei Krikaljov ja kenraalimajuri Sulom-Bek Oskanov. Jälkimmäiselle kunniamerkki myönnettiin postuumisti. Merkittävä osa kunniamerkin saaneista oli sellaisia toisessa maailmansodassa palvelleita henkilöitä, jotka jäivät neuvostoaikana ilman vastaavantasoista kunnianosoitusta. Kunniamerkin saaneet ovat oikeutettuja kuukausittaiseen rahalliseen avustukseen valtiolta. Etu koskee myös sankariksi nimitetyn henkilön perheenjäseniä, mikäli palkittu itse on jo kuollut. Vuoteen 2011 mennessä 970 kappaletta, joista yli 440 kuoleman jälkeen. ==Kunniamerkin ulkonäkö== Kunniamitalin tähden muotoinen rakenne on samanlainen kuin Neuvostoliiton sankari -mitalissa. 19,5 x 15 millimetrin kokoisessa nauhassa ovat Venäjän lipun värit: valkoinen, sininen ja punainen. Tähden kääntöpuolella lukevat sanat Герой России (), sekä sarjanumero, joka osoittaa kuinka mones kunniamerkki järjestyksessään on. == Lähteet == ==Aiheesta muualla== *Virallinen sivu Luokka:Venäjän federaation kunniamerkit
Solulima

Solulima eli sytoplasma on solukalvon sisällä, mutta tuman ulkopuolella oleva nesteseos, joka on suurimmaksi osaksi vettä ja siihen liuenneita tai suspensoituneita aineita, kuten ioneja, sokereita, aminohappoja, rasvahappoja ja proteiineja. Soluliman erottaa soluväliaineesta solukalvo (kasvisoluilla lisäksi soluseinä) ja tumasta tumakotelo. Solulimakalvosto jakaa soluliman lokeroiksi. Monet solun aineenvaihduntareaktiot ja biosynteettiset toiminnot tapahtuvat solulimassa tai siellä olevissa soluelimissä. Soluliman nestemäistä osaa kutsutaan sytosoliksi. Soluliman ulointa kerrosta kutsutaan puolestaan ektoplasmaksi ( ’ulkopuolella’, plasma ’muovautunut’). Se on jäykähkö kerros, jossa ei ole soluelimiä. Se sisältää kuitenkin vettä ja elektrolyyttejä, erityisesti kalium- ja kloridi-ioneja, sekä veriplasman ainesosia kuten proteiineja. Lihassolujen solulimaa kutsutaan myös sarkoplasmaksi. Aiemmin käytettiin termiä protoplasma eli alkulima, jonka käsitteeseen sisältyy myös tumalima.Answers.com Kalsiumionien liike solulimaan ja sieltä pois on arveltu olevan aineenvaihdunnan akviteetin signaaleja.C. Michael Hogan. 2010. Calcium. eds. A.Jorgensen, C. Cleveland. Encyclopedia of Earth. National Council for Science and the Environment. ==Lähteet== == Aiheesta muualla == * Luokka:Soluelimet
Raymond Kurzweil

Raymond Kurzweil on yhdysvaltalainen teknologiayhtiö Googlen tekninen johtaja. Hän on myös palkittu keksijä ja uranuurtaja muun muassa optisen hahmontunnistuksen, puheen syntetisoinnin, puheentunnistusteknologian ja elektronisten kosketinsoittimien alalla. Hän on julkaissut kirjoja niin terveydestä, tekoälystä, transhumanismista kuin teknologisesta singulariteetistakin. Kurzweilille on myönnetty 11 kunniatohtorin arvonimeä. Vuonna 2009 hän oli mukana perustamassa Kaliforniaan Singularity-yliopistoksi nimettyä oppilaitosta, jonka tavoitteena on "koota, kouluttaa ja innostaa joukko johtajia, jotka pyrkivät ymmärtämään ja edistämään eksponentiaalisesti kehittyviä teknologioita ja soveltaa, keskittyä ja ohjata näitä työkaluja ihmiskunnan suurten haasteiden ratkaisemiseksi". The Law of Accelerating ReturnsThe Law of Accelerating Returns . Kurzweilai.net on Kurzweilin muunnelma Mooren laista, jonka mukaan transistorien lukumäärä halvasti toteutettavissa mikropiireissä kaksinkertaistuu noin kahden vuoden välein. Kurzweil on myös herättänyt huomiota ajatuksillaan ihmiskunnan tulevaisuudesta. Hänen mukaansa ihminen saavuttaa kuolemattomuuden noin vuoden 2030 paikkeilla teknologian kehityksen ansiostaIhmisestä kuolematon 20 vuodessa. Uusi Suomi 22.9.2009. Kurzweil Music Systems on Kurzweilin syntetisaattoreita valmistava yhtiö. == Bibliografia == *The Age of Intelligent Machines (1990) *The 10% Solution for a Healthy Life (1994) *The Age of Spiritual Machines: When Computers Exceed Human Intelligence (2000) *Fantastic Voyage: Live Long Enough to Live Forever (2004) *The Singularity Is Near: When Humans Transcend Biology Kurzweil on myös yksi kirjoittajista (sekä aihe) vuonna 2002 julkaistussa kirjassa Are We Spiritual Machines?: Ray Kurzweil vs. the Critics of Strong A.I.. Hän kirjoitti myös johdannon tietokonegrafiikkakirjaan Virtual Humans (2003) ja oli mukana kanadalaisen yhtyeen Our Lady Peacen albumilla Spiritual Machines (2000). Elokuva Simone (2002) on saanut innoituksensa Kurzweilin "Ramona"-virtuaalipersoonasta. == Lähteet == == Aiheesta muualla == * KurzweilAi.net * Kurzweil Technologies Luokka:Yhdysvaltalaiset keksijät Luokka:Vuonna 1948 syntyneet Luokka:Elävät henkilöt Luokka:Grace Murray Hopper -palkinnon saajat
Röntgenium

Röntgenium (aiemmin unununium, tunnus Uuu tai eka-kulta) on superraskas alkuaine. Sen järjestysluku on 111 ja kemiallinen merkki Rg. Alkuaineen löysi Peter Armbrusterin ryhmä Raskaiden ionien tutkimuslaitoksessa () Darmstadissa Saksassa 8. joulukuuta 1994. Röntgeniumia valmistettiin törmäyttämällä vismutti- ja nikkeliatomeja. Alkuaine sai nimensä maineikkaan saksalaisen fyysikon Wilhelm Röntgenin mukaan. Puhtaan ja sovelletun kemian kansainvälinen yhteisö IUPAC hyväksyi röntgenium-nimen 1. marraskuuta 2004 korvaamaan alkuaineesta käytettyä väliaikaista nimeä unununium. Röntgenium on keinotekoisesti valmistettu alkuaine, jonka pitkäaikaisimman isotoopin 282Rg puoliintumisaika on 1,6 minuuttia. Se on luultavasti raskas, kiinteä ja hohtava metalli, joka saattaa muistuttaa kemiallisilta ominaisuuksiltaan kultaa, sillä se sijaitsee kullan alapuolella I B-sivuryhmässä. Sen väriä ei todennäköisesti saada lähitulevaisuudessa tietää. == Isotoopit == Röntgeniumilla ei ole pysyviä tai luonnossa esiintyviä isotooppeja. Sille tunnetaan ainakin seitsemän radioaktiivista isotooppia, joiden massaluvut ovat välillä 272–282. Massalukujen 273 ja 275–277 isotooppeja ei tunneta. Isotoopeista vakain on 282Rg, jonka puoliintumisaika on noin 1,6 minuuttia. Seuraavaksi stabiileimmat ovat 281Rg, jonka puoliintumisajaksi on mitattu 24±8 sekuntia, ja 280Rg (noin 4,3 s). Kaikkien muiden isotooppien puoliintumisajat ovat merkittävästi alle yhden sekunnin. Röntgeniumilla saattaa olla yksi tai useampi meta­stabiili ydinisomeeri, mutta yhtään sellaista ei ole vielä onnistuttu varmistamaan kokeellisesti. Röntgeniumin isotoopit hajoavat pelkästään alfahajoamisella, poikkeuksena 281Rg, joka hajoaa yksinomaan spontaanilla fissiolla. Taulukossa on kaikki tunnetut isotoopit, joiden olemassaolo ja puoliintumisaika on pystytty kokeellisesti mittaamaan (vuonna 2016): Isotooppi Puoliintumisaika Löytövuosi Hajoamistyyppi ja intensiteetti 272Rg 4,5±1,0 ms 1995 α=100 274Rg 29±18 ms 2004 α≈100 278Rg 8±5 ms 2007 α=100 279Rg 180±110 ms 2004 α=100 280Rg 4,3±0,7 s 2004 α=100 281Rg 24±8 s 2010 SF=100 282Rg 1,6±0,7 min 2004 α=100 == Huomautukset == == Lähteet == == Aiheesta muualla == * * The Royal Society of Chemistry (RSC): Roentgenium * PeriodicTable: Roentgenium (Rg) * PubChem: Roentgenium Luokka:Alkuaineet
Pakhomios

Pyhä Pakhomios (k. noin vuonna 345 Egyptissä) katsotaan usein ensimmäiseksi kristillisten luostarien perustajaksi. Pakhomios syntyi egyptiläiseen pakanaperheeseen, ja kääntyi kristityksi palveltuaan Rooman armeijassa. Legendan mukaan hänet pakkovärvättiin ja vietiin vankeuteen, ja siellä paikalliset kristityt harjoittivat laupeudentyötä ruokkimalla vankileiriläisiä, ja tämä kiinnitti Pakhomiuksen huomion. Armeijasta lähdettyään Pakhomios alkoi elää erakon elämää lähellä Pyhää Antoniusta, jonka elintapoja hän matki. Hän organisoi muutkin Antoniuksen seuraajat yhteisöksi, joka asui vaatimattomissa oloissa. Hän muodosti Itä-Egyptissä pieneen kylään vuoden 320 tienoilla kristillisen yhdyskunnan ja laati sille ohjesäännön. Yhteisön keskeisiä tehtäviä olivat rukous, työ ja lähimmäisten auttaminen. Jokainen yhteisöön kuuluva asui omassa kammiossaan eli kelliassa, mutta rukoili ja työskenteli myös yhdessä toisten kanssa. Tällaisia yhteisöjä alettiin kutsua luostareiksi (, 'suljettu') ja sen jäseniä munkeiksi (, 'yksineläjä'). Tätä ennenkin kristityt olivat omistaneet elämäänsä Jumalalle erakkomunkkeina tai -nunnina, mutta tehneet sen aina yksinäisyydessä. Pakhomius toi luostarilaitokseen järjestyksen ja yhteisöllisyyden. Hänen määrittelemänsä luostarijärjestys on edelleen pohjana ortodoksisen kirkon luostarijärjestykselle. Pakhomioksen sisar perusti erillisen yhteisön naisille, ja naisluostareita alkoi pian syntyä eri maihin. Pakhomioksen kuollessa luostareita oli jo 3 000 eri puolella Egyptiä. ==Lähteet== Luokka:Pyhimykset Luokka:Egyptiläiset henkilöt Luokka:Kristillinen luostarilaitos Luokka:Syntymävuosi tuntematon Luokka:340-luvulla kuolleet
Lämpövuo

Lämpövuo eli lämpövirran tiheys on fysikaalinen suure, joka on lämpövirta pinta-alayksikköä kohden. Lämpövuon yksikkö SI-järjestelmässä on watti neliömetriä kohti (W/m²). Lämpövuolla on käytännöllistä merkitystä muun muassa rakennustekniikassa arvioitaessa lämmönhukkaa ja siten lämmityksen tarvetta. Maan sisäisiä lämpövirtoja on tutkittu myös syväkairauksen avulla Suomessakin vuodesta 1960. On todettu, että nämä ovat suhteellisen pieniä verrattuna esimerkiksi Japaniin tai Islantiin, joissa geotermistä energiaa voidaan hyödyntää. Myös meteorologia käyttää lämpövuon ominaisuuksia tutkimuksissaan. == Katso myös == *Lämpöresistanssi *Lämmönläpäisykerroin *Lämmönsiirtymiskerroin Luokka:Suureet Luokka:Termodynamiikka
Lämpövirta

Lämpövirta (tunnus HTermodynamiikka ja Optiikka - luentomateriaali; Juha Merikoski, Jyväskylän yliopisto, 2009) kuvaa lämpömäärän muutosta aikayksikössä eli lämpömäärän muutosnopeutta tai lämmön virtausnopeutta. Kaavana ilmaistuna suureilla on seuraava yhteys: H = dQ/dt. Lämpövirran yksikkö on joulea sekunnissa eli watti (J/s = W). Lämpövirralle käytetään myös muita symboleita kuten ΦKaavaliite, Sähkövoimatekniikka; H. Honkanen; Kajaanin ammattikorkeakoulu ja FLämpö, Teknillinen termodynamiikka; LUT . Lämpövuo on vastaavasti lämpövirta pinta-alayksikköä kohden. == Lähteet == Luokka:Suureet
Lapuanjoki

Lapuanjoki (ruots. Lappo å) on Lapuanjoen vesistön laskujoki, joka saa alkunsa Alavuden Sapsalammesta ja virtaa aluksi Pahajoki-nimisenä noin 20 kilometrin matkan Alavuden Kirkkojärveen (Alavudenjärvi) , josta joki jatkaa Kuortaneen, Lapuan ja Kauhavan kautta laskien vetensä Uudessakaarlepyyssä Pohjanlahteen. Suupuolta sanotaan Uudenkaarlepyynjoeksi.WSOY Iso tietosanakirja 10, s. 52, WSOY, 1997 ISBN 951-0-20163-4 () Lapuanjoki on pituudeltaan noin 150 km ja Pahajoki mukaan laskettuna noin 170 km. Joen valuma-alueen pinta-ala on 4 122 km². Joen latvaosa Sapsalammilla on noin 113 metriä merenpinnan yläpuolella. Lapuanjoki virtaa Kuortaneenjärven läpi. Lapuanjoen vedenlaatu on latvaosan Pahajoessa hyvä, alemmissa osissa tyydyttävä tai välttävä. Lapuan alapuoliseen osaan vaikuttavat vesirakentaminen, hajakuormitus ja sulfaattimailta tuleva kuormitus. Pääuoman alajuoksulla on paljon peruskuivattuja sulfaattimaita, jotka happamoittavat vesiä erityisesti tulva-aikana.Lapuanjoen vesistöalueen vesienhoidon toimenpideohjelma 2016–2021, s. 53. Keski- ja yläjuoksulla vedenlaatua heikentävät maa- ja metsätalouden hajakuormitus, asutuksen jätevedet ja turvetuotanto. Pahajoki ja latvapurot ovat kohtuullisen hyvässä luonnontilassa, vaikka maa- ja metsätalous kuormittavat niitäkin vaihtelevasti.Lapuanjoen vesistöalueen vesienhoidon toimenpideohjelma 2016–2021, s. 54. Lapuanjokeen laskevat vetensä mm. seuraavat joet: Lakajoki, Kaarankajoki, Uitonluoma, Tiistenjoki, Tiisipuro, Kätkänjoki, Nurmonjoki, Kauhavanjoki ja Töysänjoki.Reino Kallio, Tiistenjoen Paavola ja sen tytärkylät 1554–2004.Antti Tuuri kuvaa kirjassaan Perhokalastus PohjanmaallaAntti Tuuri: "Perhokalastus Pohjanmaalla – Kalajuttuja" 2006, Otava Lapuanjoen tilaa, ja kirjan kuvaus on aiheuttanut laajaa keskustelua, lehtikirjoittelua ja eduskuntakyselyjä joen pelastamiseksi.Perhokalastajien sivu, jossa raportoidaan keskustelusta (luettu 1.4.2008) == Historiaa == Tampereen Näsijärvi laski noin 4 000 vuotta sitten Lapuanjokea pitkin Pohjanlahteen. Maankohoamisen vuoksi Näsijärvi mursi väylän Kokemäenjokeen, jossa se virtaa nykyään. Suomen Ympäristökeskus == Lähteet == * === Viitteet === Luokka:Suomen joet Luokka:Kauhavan luonto * Luokka:Lapuan luonto Luokka:Kuortaneen luonto Luokka:Uusikaarlepyy
Matala

__NOTOC__ Matala voi tarkoittaa seuraavia: * matala, esineen korkeutta kuvaava adjektiivi. * matala, matalikon synonyymi. * Matala, kylä Simossa. * Matala, ravintola Oulussa. * Matala, kunta Angolassa * Matala, antiikin ainainen kaupunki Kreetalla * Mátala, kylä Faistóksen kunnassa Iraklionin alueyksikössä Kreetan alueella Kreikassa. * Matala Ocean Race, vuosittainen Oulun vesillä järjestettävä purjehduskilpailu. ==Henkilöitä == * Sari Matala, Saana (s. 1973), suomalainen laulaja === Kuvitteellisia henkilöitä === * Jimi Matala (Earthworm Jim), samannimisen yhdysvaltalaisen piirrossarjan päähenkilö * Mato Matala, hahmo Richard Scarryn lastenkirjoissa ==Saaria== * Matala, saari Haminassa. * Matala, saari ja suojelualue Kontiolahdella. * Matala, saari Uudenkaupungin edustalla. * Matala, saari Sieskarien saariryhmässä Uudenkaupungin edustalla. * Matala, saari Huuvarinaukossa Uudenkaupungin edustalla. ==Järviä== * Matala, järvi Tohmajärvellä * Pieni-Matala, järvi Mäntyharjussa.
Erotiikka

__NOTOC__ Erotiikka (< kreikk. erōtiko's, 'rakkautta koskeva') on aistillista rakkautta ja rakkauselämää tai yleisesti seksuaalisuutta. == Katso myös == * Eroottinen kirjallisuus * Seksifantasia == Lähteet == == Aiheesta muualla == Luokka:Seksuaalisuus Luokka:Seulonnan keskeiset artikkelit
Faye Dunaway

Dorothy Faye Dunaway (s. 14. tammikuuta 1941 Bascom, Florida) on yhdysvaltalainen Oscar-palkittu näyttelijä. == Ura == Dunaway opiskeli Bostonin yliopistossa ja esiintyi teatterissa vuosina 1962–1967. Hänen ensimmäinen elo­kuva­roolinsa oli vuonna 1967 ilmestyneessä elo­kuvassa Huomenna on uusi päivä. Samana vuonna hän sai roolin myös Bonnie ja Clyde -elokuvasta, josta hänet palkittiin Oscar-ehdokkuudella. Hän esiintyi 1970-luvulla muun muassa elo­kuvissa Korppikotkan kolme päivää, Palapeli, Pieni suuri mies, Chinatown ja Kasvot kuvaruudussa, josta hän voitti Oscar- palkinnon. Dunaway on voittanut Golden Globe -palkinnon kaksi kertaa sivuosasta (Ellisin saari, Gia – kauneuden kirous) ja kerran pääosasta (Kasvot kuvaruudussa). == Yksityiselämä == Dunaway on ollut naimisissa kaksi kertaa ja hänellä on tähti Hollywood Walk of Famella. == Valikoitu filmografia == * Huomenna on uusi päivä (1967) * Bonnie ja Clyde (1967) * Palapeli (1970) * Pieni suuri mies (1970) * Chinatown (1974) * Korppikotkan kolme päivää (1975) * Kasvot kuvaruudussa (1976) == Lähteet == == Aiheesta muualla == Luokka:Yhdysvaltalaiset näyttelijät Luokka:Parhaan naispääosan Oscar-palkinnon saajat Luokka:Golden Globe -palkinnon saajat Luokka:Hollywood Walk of Fame Luokka:Vuonna 1941 syntyneet Luokka:Elävät henkilöt
Latvamätä

Latvamätä on kalsiumin puutoksesta aiheutuva kasvitauti. Latvamätä tummuttaa (mädättää) esimerkiksi kasvavan tomaatin pohjan syömäkelvottomaksi. Syynä voivat olla liian pieni kalsiumpitoisuus, liiallinen kalium- tai magnesiumpitoisuus tai korkea johtoluku. Yleinen syy latvamädän syntymiseen on kuitenkin kalsiumin saannin häiriintyminen. Liian suuri ilmankosteus tai veden puute aiheuttavat myös latvamätää. Myös juuriston ongelmat, kuten liian suuret vesimäärät tai kasvualustan kylmyys, voivat olla syynä. Myös perunarutto saattaa aiheuttaa tomaattien mustumista. == Lähteet == == Aiheesta muualla == *Kotipuutarha-lehden keskusteluista Luokka:Kasvitaudit Luokka:Puutostaudit
Kaivuono

Kaivuono (, )Pohjois-Norjan paikannimet. Teoksessa: on kunta Tromssan läänissä Pohjois-Norjassa. Kaivuonon kunta sijaitsee Yykeänvuonon itälaidalla, jossa on myös vuonosta erkaneva Kaivuono. Sen perukan Pirttivaaran kylästä on itäisintä Ruijaa lukuun ottamatta linnuntietä lyhin matka Pohjoiselta jäämereltä Suomeen, Haltille: runsas 27,5 kilometriä. Kunnan maapinta-ala on 950 km². Vuoden 2023 alussa Kaivuonossa oli tasan 2 000 asukasta. Keskustaajama on nimeltään Olderdalen. Kunnan läpi kulkee E6-tie. Kaivuonon kunta rajoittuu pohjoisessa ja idässä Raisiin, kaakossa Suomen Enontekiöön, lounaassa Omasvuonon kuntaan, sekä luoteessa Yykeänvuonoon (Lyngenvuono). == Kyliä ja paikkoja == Junttaniemi, Kaivuono, Norssi/Notkoniemi, Olmavankka, Pirttivaara, Siennalahti, Talvisvankka == Suosittu sukelluskohde == Vuonon pohjassa makaa useitakin saksalaisia sota-aluksia; tämä on tehnyt paikasta suositun sukelluskohteen jo 1970-luvulta alkaen. Vesi on kirkasta ja paikalla esiintyy runsaasti sekä kampeloita että kissakaloja, minkä takia myös sukelluskalastajat suosivat paikkaa. Urheilusukeltajat kutsuvat paikkaa Tirpitziksi, koska juuri siellä oli sotavuosina saksalaisen taistelulaiva Tirpitz suojattu erikoistukikohta ja X-luokan pienoissukellusveneet tekivät uskaliaan hyökkäyksensä. Saksalaiset purkivat pääosan varusteista vetäytyessään Norjasta ja norjalainen Hǿvdingin pelastusyhtiö, joka osti Norjan valtiolta kaikki saksalaiset sotaromut vuosina 1945–1946, purki loput kiinteät rakenteet 1950-luvun alussa. Muutamia yksittäisiä kallioon upotettuja sukellusveneverkon kappaleita oli jäljellä vielä 1990-luvulla. Paikka oli väärinkäytösten vuoksi pitkään sukelluskiellossa 1990-luvulla. == Lähteet == ==Aiheesta muualla== *
Yykeä

Yykeä (vanhemmissa kirjallisissa lähteissä myös Jyykeä, , )Pohjois-Norjan paikannimet. Teoksessa: on Norjan kunta Lyngenin niemimaalla Tromssan läänissä Pohjois-Norjassa. Sen pinta-ala on 813 neliökilometriä ja asukasluku 2 714 vuoden 2023 alussa. Kunnan keskustaajama on Yykeänmuotka eli Muotka (). Alue on kuuluisa huikeista merinäkymistään ja linnustostaan. Yykeän kirkko on vuodelta 1782. == Maantiede == Kunta sijaitsee pääosin nimensä mukaisen niemen pohjoisosassa sekä osittain lähes niemen halki yltävän Kjosen-lahden eteläpuolella. Kuntaa ja Lyngenin niemeä ympäröi lännessä Ullsfjorden-vuono ja idässä Yykeänvuono ja sen perukka, Storfjorden. Kunnan ja niemen pinnanmuotoja hallitsevat paikoin jopa yli 1 800 metrin korkeuteen yltävät vuoret, jotka on nimetty ”Lyngenin alpeiksi” (Lyngsalpene tai Lyngsfjellan). Suurella osalla huipuista korkeus jää noin 1 000 ja 1 600 metrin välille. Hallitsevia laaksoja kunnassa ovat pohjoisesta etelään luettuna Nordlenangsbotn (Kvasstinddalen), Reindalen, Veidalen, Strupskardet, Russedalen, Stortinddalen, Fastdalen, Tytebærdalen, Kvalvikdalen ja Lyngsdalen. Kunnan korkeimpiin kuuluvia huippuja: {| style="background:white; color:black" Jiehkkevárri – 1 833 m Kveita – 1 751 m Bálggesvárri – 1 627 m Store Lenangstinden – 1 625 m Lenangstinden (itäinen huippu) – 1 575 m Store Jægervasstinden – 1 543 m == Kyliä ja paikkoja == Itarivuono (Nordlenangen), Yykeänvankka (Furuflaten), Kariniemi (Karnes), Kolsivuopio (Kvalvik), Kuotsavuopio (Rottenvik), Yykeänmuotka eli Muotka (Lyngseidet), Muotkalahti (Kjosen), Voivuono (Pollen), Vuosvankka (Furuflaten) ==Tunnettuja henkilöitä== * Kirsten Hansteen (1903–1974), poliitikko, Norjan ensimmäinen naispuolinen ministeri * Just Knud Qvigstad (1853–1957), kielitieteilijä == Lähteet == ==Aiheesta muualla== *
Tobey Maguire

Tobias ”Tobey” Vincent Maguire (s. 27. kesäkuuta 1975 Santa Monica, Kalifornia, Yhdysvallat) on yhdysvaltalainen näyttelijä. Tunnetuimmat roolityönsä hän on tehnyt elokuvissa Pleasantville – Onnellisten kaupunki, Oman elämänsä sankari, Spider-Man – hämähäkkimies, Seabiscuit – amerikkalainen legenda ja Brothers. Tobey Maguirella ja Jennifer Meyerillä on kaksi lasta: vuonna 2006 syntynyt tytär ja vuonna 2009 syntynyt poika.Tobey Maguire Reveals Baby Son's Name 3.7.2009, People.com Pari tapasi toisensa vuonna 2003 ja he avioituivat vuonna 2007. Lokakuussa 2016 he ilmoittivat eroavansa, mutta Meyer jätti vasta vuoden 2020 syksyllä parin eroanomuksen. Maguire on seurustellut yhdysvaltalaisen mallin Tatiana Dietemanin kanssa vuodesta 2018 lähtien. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1993 Tämän pojan elämä This Boy’s Life Chuck Bolger 1994 Revenge of the Red Baron Revenge of the Red Baron Jimmy Spencer 1994 Sfw S.F.W. Al 1997 Jäämyrsky The Ice Storm Paul Hood 1997 Harry pala palalta Deconstructing Harry Harvey Stern 1998 Pelkoa ja inhoa Las Vegasissa Fear and Loathing in Las Vegas liftari 1998 Pleasantville – Onnellisten kaupunki Pleasantville David Wagner/Bud Parker 1999 Oman elämänsä sankari The Cider House Rules Homer Wells 1999 Paholaisen satulassa Ride with the Devil Jake Roedel 2000 Wonder Boys Wonder Boys James Leer 2001 Don’s Plum Don’s Plum Ian 2001 Kuin kissat ja koirat Cats & Dogs Lou (äänirooli) 2002 Spider-Man – hämähäkkimies Spider-Man Peter Parker / Hämähäkkimies 2003 Seabiscuit – amerikkalainen legenda Seabiscuit Red Pollard 2004 Spider-Man 2 – Hämähäkkimies 2 Spider-Man 2 Peter Parker / Hämähäkkimies 2006 Jaettu Berliini The Good German Lt. Patrick Tully 2007 Spider-Man 3 – Hämähäkkimies 3 Spider- Man 3 Peter Parker / Hämähäkkimies 2009 Brothers Brothers Sam Cahill 2011 The Details The Details Jeff Webber 2013 The Great Gatsby – Kultahattu The Great Gatsby Nick Carraway 2013 Labor Day Labor Day Henry Wheeler 2014 Pawn Sacrifice Pawn Sacrifice Bobby Fischer 2021 Spider-Man: No Way Home Spider- Man: No Way Home vaihtoehtoinen Peter Parker / Hämähäkkimies 2022 Babylon Babylon James McKay === Tuottajana === *25th Hour – viimeinen ilta (2002) *Seabiscuit – amerikkalainen legenda (2003) *Country Strong (2010) * Seeking Justice (2011) *Rock of Ages (2012) *Pawn Sacrifice (2014) == Lähteet == == Aiheesta muualla == * Luokka:Yhdysvaltalaiset näyttelijät Luokka:Videopelien ääninäyttelijät Luokka:Vuonna 1975 syntyneet Luokka:Elävät henkilöt Luokka:Seulonnan keskeiset artikkelit Luokka:Yhdysvaltalaiset lapsinäyttelijät
Härmä (kasvitauti)

Härmät ovat härmäsienten aiheuttamia yleisiä ja nopeasti leviäviä kasvitauteja. Härmä tarttuu useisiin kasvilajeihin, ja sen huomaaminen on helppoa, koska itiöpesäkkeet ovat suuria ja vaaleita. Se on valkeaa tai vaaleanharmaata jauhomaista kasvustoa lehtien pinnalla, erityisesti versoissa ja nuorissa lehdissä.Pertti Rajala: Härmän torjunta Viherpiha / Meillakotona.fi 29.5.2017. Viitattu 3.7.2020. Härmä kasvaa vain kasvin maanpäällisissä osissa, joissa sen pienet itiöpesäkkeet lopulta yhtyvät suuremmiksi kokonaisuuksiksi. Tartunta lähtee leviämään alalehdistä ylöspäin. Myös varret saavat osansa härmästä. Tauti ei varsinaisesti tapa kasvisolukkoa, vaan näivettää lehdet, kun kasvilta loppuvat ravinteet. Se heikentää yhteyttämistä ja pilaa ulkonäön, mutta myös heikentää ravintokasvien, kuten mansikan, vadelman ja herukoiden satoa.Kotipuutarha: Härmän torjunta ja vinkit ennaltaehkäisyyn Viitattu 23.9.2020. Aikuiset puut ja pensaat kestävät yleensä taudin ilman, että siitä olisi haittaa enää seuraavana kesänä, kun taas perennoilla ja monilla muilla ruohovartisilla kasveilla aikainen tartunta voi aiheuttaa kasvin kuoleman tai heikentää sitä merkittävästi. Härmä viihtyy viileässä, varjoisassa ja huonosti tuulettuvissa kasvustoissa. Korkea ilmankosteus saa härmän itämään ja leviämään terveisiin lehtiin. Se leviää suvullisena tai suvuttomana itiönä kasvilta toiselle ilmavirtausten mukana. Vaikka se iskeekin yleensä sateisina ja kylminä kesinä, niin suvuton aste puolestaan tarvitsee kuivan ja lämpimän jakson. Härmän tartuntaa voi edesauttaa liiallinen typpilannoitus. Taudille alttiimpia ovat nuoret kasvinosat, kuten vastaleikattujen pensaiden uusi kasvusto, kun vanhat kasvinosat kestävät paremmin vahvemman pinnan ja soluissa mahdollisesti olevan härmää torjuvien aineiden vuoksi. Tautia voi esiintyä melkein millä tahansa kasvilla, mutta havuihin, vesikasveihin ja saniaisiin sitä ei tule. Mansikasta on olemassa härmänkestäviä lajikkeita, kuten 'Jonsok', 'Honeoye' ja 'Bounty'. == Härmä viljassa == Erysiphe graminis eli sieni, joka aiheuttaa härmän, selviää kylmissä olosuhteissa. Se selviää talven yli viljapelloissa. Härmän suosimia olosuhteita yritetään karsia tartuntojen vähentämiseksi. Jos viljakasvusto on liian tiheä, ilma ei pääse liikkumaan, mikä nostaa kasvuston ilmankosteutta suureksi ja lisää härmän leviämisriskiä. Härmää voidaan torjua kemiallisilla kasvinsuojeluaineilla. == Lähteet == == Aiheesta muualla == * Yle.fi: Poista härmä kasveista luonnollisesti Luokka:Kasvitaudit Luokka:Sienitaudit
Nukleiinihappo

Nukleiinihapot eli DNA (deoksiribonukleiinihappo) ja RNA (ribonukleiinihappo) ovat orgaanisia happoja, jotka sisältävät eliön geneettisen tiedon. ==Rakenne== Nukleiinihappojen rakenneyksiköt ovat nukleotidejä, jotka koostuvat fosfaatti-, sokeri- ja emäsosista. DNA:n sokeriosa on deoksiriboosi, jonka 2. hiileen on liittyneenä vety, kun taas RNA:n sokeri on riboosi ja siinä on kakkoshiileen liittyneenä OH-ryhmä. Perusemäksiä on viittä erilaista: adeniini, tymiini, guaniini, sytosiini ja urasiili. Urasiili esiintyy tymiinin tilalla RNA:ssa. Nukleotidit liittyvät nukleiinihappoketjuksi fosfaattiosan kiinnittyessä fosfo­di­esteri­sidoksen välityksellä sokeriosan 5'-hiileen. Nukleiinihapot kasvavat vain sokeriosan päädystä, joten nukleiinihappoketjuilla on suunta. Merkinnät 3' ja 5' ilmaisevat nukleiinihapon suuntaa. 5'-pää on ketjun fosfaattiin päättyvä puoli, kun taas 3'-pää loppuu sokeriin. DNA esiintyy yleensä kahden nukleiinihappoketjun muodostamana kaksoiskierteenä, kun taas RNA esiintyy yleensä yksöisrihmana. Erilaiset tekijät stabiloivat DNA-kaksoiskierteen rakennetta. Ensinnäkin emästen niukkaliukoisuus veteen ajaa niitä molekyylin sisään ja fosfaattiryhmien hydrofiilisyys vetää ne molekyylin ulkopuolelle (veden vaikutus). Lisäksi vetysidokset emästen välillä aiheuttavat spesifisen pariutumisen siten, että adeniini (puriiniemäs) liittyy kahdella vetysidoksella kiinni tymiiniin (pyrimidiiniemäs), RNA:ssa urasiiliin, ja guaniini (puriiniemäs) kolmella vetysidoksella sytosiiniin (pyrimidiiniemäs). Avaruushallinto NASA:n mukaan Kaliforniasta kerrotaan löydetyn mikrobeja, joiden nukleotideissa ei ole fosforia vaan sen sijasta arseenia.http://www.hs.fi/ulkomaat/artikkeli/Nasan+paljastus+Toisenlaista+el%C3%A4m%C3%A4%C3%A4+arsenikkij%C3%A4rvess%C3%A4/1135262061103/?cmp=tm_etu_luetuimmat_uutisethttp://www.guardian.co.uk/science/2010/dec/02/nasa- bacteria-arsenic-phosphorus ==Tehtävä== Nukleiinihapot toimivat eliöissä perinnöllisen informaation säilytysmolekyyleinä. Eliö valmistaa tarvitsemansa proteiinit nukleiinihappojen emäsjärjestyksen pohjalta. == Lähteet == == Aiheesta muualla == * Luokka:Seulonnan keskeiset artikkelit
Operaatio Salama

Operaatio Salama () oli kroaattisotilaiden ja poliisin yllätyshyökkäys Itä- Kroatiassa aluetta miehittäneitä serbejä vastaan Kroatian sodan aikana 1. toukokuuta 1995. Tässä hyökkäyksessä kroaatit valtasivat takaisin serbien miehittämän Kroatiaan kuuluvan Länsi-Slavonian osan. Alue oli YK:n suoja-alue. Operaatio Salama kesti 31 tuntia. Se alkoi 1. toukokuuta kello 5:30 ja päättyi seuraavana päivänä iltapäivällä. Siihen osallistui noin 7200 kroaattia, joista 42 kuoli ja 162 haavoittui. Hyökkäyksen kohde oli Pakracin-Okucanin alue, jolla asui ennen iskua noin 13 000 serbiä. Se muodosti YK:n läntisen suoja- alueen, jota UNPROFOR-joukkojen piti suojella. Joukot eivät kuitenkaan puuttuneet toukokuun 1. päivän tapahtumiin. Kroaateille operaatio merkitsi Länsi-Slavonian vapauttamista. Alue oli merkittävä muun muassa moottoritien ja rautatien takia. Kroaatteja vastassa oli 5 500 serbikapinallista ja Serbian sotilasjoukko. Serbejä kaatui noin 350 ja haavoittui 1 000–1 200. Kesäkuun alkuun mennessä noin 12 000 serbiä oli paennut alueelta. Serbikomentaja Milan Martić tulitti tykistöllä kostoksi Zagrebia, Sisakia ja Karlovacia operaatiota seuranneina päivinä. Eräät YK:n virkailijat syyttivät heti tapahtumien jälkeen kroaatteja ihmisoikeusrikkomuksista. Seuraavalla viikolla paikalla käynyt Human Rights Watch -järjestö ilmoitti rikkomuksia olleen, mutta ne eivät olleet laajamittaisia ja ne vaatisivat lisätutkimuksia. == Lähteet == Salama Luokka:1995
Operaatio Medakin motti

Operaatio Medakin tasku (, ) oli Kroatian armeijan hyökkäys Kroatian sodassa 9.–17. syyskuuta 1993 Likan alueella sijaitsevan Medakin kylän (lähellä Gospicia) ympärillä olevan pienen alueen valtaamiseksi serbeiltä. Valtauksen onnistumisen jälkeen YK:n rauhanturvaajat määräsivät kroatialaiset perääntymään alkuperäisiin asemiin. Perääntymisen aikana kroatialaiset tulittivat YK:n joukkoja ja tuhosivat serbien asuttamia kyliä. ==Tapahtumat== Vallattu alue oli viisi kilometriä pitkä, kuusi kilometriä leveä, ja sillä asui ennen valtausta noin 400 serbisiviiliä. Kroatialaiset Mirko Noracin johtamat joukot valtasivat sen noin kahdessa päivässä. Jugoslavia- tuomioistuimessa 2004 luetun syytekirjelmän mukaan operaation seurauksena alueen kylät tuhottiin asumiskelvottomiksi, ja serbiväestö menetti kotinsa ja elinmahdollisuudet alueella. 16\. syyskuuta kanadalaiset rauhanturvaajat pakottivat kroaatit palaamaan alkuperäisiin asemiin. Sitä edeltävinä päivinä YK joukot olivat kokeneet tykistön tulitusta ja kroatialaisten iskuja rynnäkkö- ja konekivääreillä. Kroatian armeijan tappiot olivat 27 kuollutta, YK:lla ei ollut tappioita. Kroaatit suostuivat YK:n vaatimuksiin vetäytymisestä. He viivyttelivät vetäytyessään, ja päästessään alueelle kanadalaiset huomasivat, että kroaatit olivat pyrkineet hävittämään jäljet etnisestä puhdistuksesta ja tuhoamaan kaiken serbiastuksen alueelta. Kanadassa tapahtumista kuultiin vasta vuosia myöhemmin. Alueella oli vähän kanadalaisia journalisteja, ja viranomaiset tiedottivat tapahtumista vain erikseen kysyttäessä. Jugoslavia-tuomioistuimessa vuonna 2004 Kroaattien operaatiokomentajaa Mirko Noraćia ja alempia komentajia Tihomir Oreškovićia ja Stjepan Grandićia syytettiin Gospicin alueen rikoksista, joihin kuuluivat kidutukset, tapot, ryöstöt ja asuntojen tuhoaminnen. Kaikki kolme on tuomittu vankilaan. Vuonna 2012 kuulusteltiin useita muitakin sotilaita mutta heidät vapautettiin.World Report 2013 - Croatia Human Rights Watch == Lähteet == == Aiheesta muualla == * ICTY - Indictment of General Rahim Ademi * ICTY - Indictment of General Janko Bobetko Medakin tasku Luokka:1993
Ensimmäinen buurisota

Ensimmäinen buurisota tai Transvaalin sota oli ensimmäinen yhteenotto brittien ja Transvaalin buurien välillä. Yhteenoton syntyä joudutti Sir Theophilus Shepstone, joka liitti Transvaalin (Etelä-Afrikan tasavalta) brittien omistukseen 1877. Britit lujittivat valtaansa englantilaisten ja zulujen sodan jälkeen suurimmassa osassa Etelä-Afrikan siirtomaa-alueita vuonna 1879. Buurit protestoivat pakkoliittämistä nousemalla kapinaan joulukuussa 1880. Ensimmäinen buurisota alkoi 16. joulukuuta 1880 Transvaalin buurien ampuessa laukauksia Potchefstroomin kylässä pian sen jälkeen, kun Transvaal oli julistanut itsenäisyytensä Isosta-Britanniasta. Tätä seurasi Bronkhorstspruitin taistelu 20. joulukuuta 1880. Buurit väijyttivät brittien saattueen ja tuhosivat sen. Brittien varuskunnat Transvaalissa joutuivat piiritetyiksi 22. joulukuuta 1880 ja piiritys kesti 6. tammikuuta 1881 asti. Buurit pukeutuivat arkivaatteisiinsa, jotka olivat useimmiten väriltään khakia tai maanvärisiä, kun taas britit käyttivät yhä kuuluisaa kirkkaanpunaista univormuaan. Afrikan luonnossa brittisotilaat erottuivat kauaksi, mikä helpotti jo valmiiksi taitavina tarkka-ampujina tunnettujen buurien taistelutoimintaa. Brittiläisen varuskunnan piiritys johti Laing’s Nekin taisteluun 28. tammikuuta 1881. Kenraalimajuri Sir George Pomeroy Colleyn johtamat brittijoukot yrittivät murtaa buurien asemat Drakensbergin vuoristossa vapautuakseen piirityksestä. Piet Joubertin komentamat buurit kuitenkin torjuivat kaikki jalka- ja ratsuväen hyökkäykset. Schuinshoogten taistelussa 8. helmikuuta 1881 brittiläiset joukot hädin tuskin pelastuivat tuholta. Suurin nöyryytys briteille kuitenkin tapahtui 27. helmikuuta 1881 Majuba Hillin taistelussa, kun buurijoukot valtasivat rynnäköllä kukkulan, jolta brittiläiset joukot ajettiin pois kovin tappioin. Colley kaatui tässä taistelussa. Imperialistisista sodista eroon pyrkinyt William Gladstonen johtama brittihallitus katsoi sodan hävityksi ja allekirjoitti aselevon 6. maaliskuuta. Lopullinen rauhansopimus allekirjoitettiin 23. maaliskuuta 1881. Transvaalin buureille myönnettiin itsehallinto, jonka mukaan Britannia huolehti sen ulkopolitiikasta. ==Lähteet== ==Aiheesta muualla== * War Museum of the Boer Republics. Anglo Boer War Museum (accessed 24 December 2003) * A Handbook of the Boer War by Gale and Polden, Limited, from Project Gutenberg Luokka:Buurisodat Luokka:Sissisodat Luokka:1880-luku
Mesodermi

Mesodermi on yksi alkionkehityksen alussa määräytyvistä alkiokerroksista, joka sijaitsee alkiolevyssä endodermin ja ektodermin välissä. Mesodermin soluista syntyy mm. selkäranka, selkäjänne, sydän, verisuonet, verisolut, munuaiset, lihakset, luita, ruumiinontelon seinämä ja ihon verinahka. Varhaisessa mesodermissa sijaitsee alkion gastrulaation aloittava organisaattorikeskus. == Muodostus == Mesodermi syntyy varhaisesta ektodermista endodermin indusoimana. Parhaiten mesodermin induktio tunnetaan kynsisammakolla (Xenopus), jonka yksilönkehitystä on tutkittu runsaasti. Xenopus-varhaisalkio on jakautunut kahteen erinäköiseen puoliskoon: vaaleampaan ruskuaisen täyttämään vegetaaliseen puoleen ja pigmentoituneeseen tummaan animaaliseen puoleen. Vegetaalisesta puolesta kehittyy endodermi ja animaalisesta puolesta pääsääntöisesti ektodermi. Vegetaalinen puoli sisältää erityisiä munasolusta perittyjä proteiineja (mm. Vg-1 ja VegT), jotka viestittävät osaa animaalisesta puolesta kehittymään mesodermiksi. Erilaiset monimutkaiset viestireitit vaikuttavat mesodermin erilaistumiseen moniksi mesodermityypeiksi. == Mesodermityypit == Alla on lueteltuna alkion mesodermityypit, sekä niistä kehittyvät yksilön osat. # Kordamesodermi: selkäjänne # Dorsaalimesodermi: selkäranka, kylkiluut, lihaksia, verinahka # Lateraalilevymesodermi: sydän ja verenkiertoelimistö, ruumiinontelon seinämä # Intermediaarinen mesodermi: munuaiset, sukupuolirauhaset # Pään mesodermi: kasvojen luustolihakset == Katso myös == *Gastrulaatio * Kehitysbiologia Luokka:Kehitysbiologia
Tank Girl

Tank Girl oli Jamie Hewlettin piirtämä ja Alan Martinin käsikirjoittama sarjakuva, joka ilmestyi ensimmäisen kerran vuonna 1988 Deadline Magazinessa. Myöhemmin sarjaa käsikirjoitti Peter Milligan. Vuonna 1995 sarjakuvasta tehtiin elokuvasovitus Tank Girl, mutta se ei saavuttanut suurempaa menestystä. Deadline-lehti lopetettiin samana vuonna, eikä sarjakuva ole ilmestynyt sen jälkeen. == Suomennettu albumi == * Luokka:Brittiläinen sarjakuva Luokka:Science fiction -sarjakuvat Luokka:Sarjakuvahahmot Luokka:Kuvitteelliset merirosvot Luokka:Kuvitteelliset terroristit Luokka:Kuvitteelliset sotilaat ja:タンク・ガール ru:Девушка в танке (фильм)
Action Force

Action Force eli G. I. Joe: A Real American Hero on Hasbron armeijahenkinen action-figuurisarja, josta tehtiin myös sarjakuvalehtiä ja piirrosanimaatioita. Sarjakuvia tuottivat muun muassa Marvel Comics ja Dark Horse Comics -kustantamot, tuotteliain ja tunnetuin sarjan tekijöistä lienee Larry Hama. Vuodesta 2008 lähtien IDW Publishing on jatkanut sarjakuvien julkaisemista. Figuurit ja sarjakuvat uudelleennimettiin Euroopassa Action Forceksi luultavasti liian Yhdysvalta-keskeisyyden välttämiseksi. Sarjan perusidea on, että Yhdysvaltain armeijan erikoisjoukko Action Force taistelee pahaa terroristijärjestöä Cobraa vastaan. Hasbro alkoi tuottaa sotilasnukkeja 1960-luvulla pojille, vastavetona tyttöjen Barbie-nukeille, ja alun perin ne olivatkin lähes samankokoisia. Vuonna 1982 hahmoista tehtiin Tähtien sota -figuurien korkuisia ja ne saavuttivat suursuosion, minkä johdosta alettiin tuottaa sarjakuvia, animaatiosarjaa ja pelejä. Vuonna 1985 G. I. Joe oli parhaiten myyvä lelu Yhdysvalloissa. Sarjakuvaa julkaisi Suomessa Semic vuosina 1988–1995. ==Taustaa== Action Force on Yhdysvaltain armeijan salainen erikoisyksikkö, jonka tarkkaan valituilla jäsenillä on perustaistelutaitojen lisäksi erikoisosaamista jollakin sodankäynnin alalla. Cobra on terroristijärjestö ja Action Forcen päävihollinen. Action Forcen päämaja sijaitsi aikaisemmin tavallisen sotilasalueen alla, mutta se tuhoutui myöhemmin. Eräs Cobran tärkeimmistä tukikohdista oli Cobra-saari, joka oli syntynyt maanjäristyksen seurauksena. Toinen Cobran tukialue oli Springfieldin kulissikaupunki. Action Forcen hyökättyä sinne paikka evakuoitiin ja asukkaat siirrettiin Cobra-saarelle. == Henkilöitä == ===Action Force=== * Hawk, Action Forcen johtaja. * Snake Eyes, Scarlettin poikaystävä, AF:n Ninja Forceen kuuluva Arashigake-klaanin ninja. * Scarlett, Snake-eyesin tyttöystävä. * Storm Shadow, ninja * Duke * Stalker * Roadblock ===Cobra ja muut viholliset=== * Cobra Commander, Cobra-järjestön johtaja. * Destro, asetehtailija, Baronessin rakastettu. * Baroness, Yksi Cobran alkuperäisistä johtajista. * Dr. Mindbender, Cobran tiedemies. Loi muun muassa Serpentorin. * Zartan, Cobran palkkamurhaaja. * Firefly, Cobran palkkamurhaaja ja sabotööri. * Serpentor, Dr. Mindbenderin luoma hirviö, joka yritti kaapata Cobran. ==Muissa medioissa== ===Televisiosarjat=== *G.I. Joe: A Real American Hero (1983) *G.I. Joe: The Revenge of Cobra (1984) *Action Force (1985–1986) *G.I. Joe: A Real American Hero (1989–1991) *G.I. Joe Extreme (1995–1997) *G.I. Joe: Sigma 6 (2005–2006) *G.I. Joe: Resolute (2009) *G.I. Joe: Renegades (2010–2011) ===Elokuvat=== *Action Force: The Movie (1987) *G.I. Joe: Spy Troops (2003) *G.I. Joe: Valor vs. Venom (2004) *G.I. Joe: The Rise of Cobra (2009) *G.I. Joe: Kosto (2013) == Aiheesta muualla == *http://www.yojoe.com/ (englanniksi) *http://www.perunamaa.net/sarjakuvat/actionforce.php (suomalaisten Action Force-lehtien kansikuvat) *
The Cure for Insomnia

The Cure for Insomnia () on vuonna 1987 julkaistu juoneton, noin 87 tuntia pitkä videolle kuvattu taide-elokuva, joka koostuu L. D. Grobanista lukemassa 4 080-sivuista runoaan yhdistettynä satunnaisiin pätkiin erotiikkaa ja heavy metal -videoita. Elokuva oli aikanaan Guinnessin ennätysten kirjan tunnustama maailman pisin elokuva. 2000-luvulla on kuitenkin julkaistu muutamia sitä pidempiä elokuvia, kuten Cinématon ja Modern Times Forever (Stora Enso Building, Helsinki). Elokuvan ensiesitys oli Chicagon The School of the Art Institutessa 31. tammikuuta – 3. helmikuuta 1987. Ei ole selvillä, onko elokuvaa näytetty yleisölle sen jälkeen. ==Aiheesta muualla== * Luokka:Vuoden 1987 yhdysvaltalaiset elokuvat Luokka:Kokeelliset elokuvat Luokka:Taide- elokuvat